《题钓台三贤堂》
宋代·谢采伯

辍帆谒肖像，衣冠非汉俦。
翩翩挂佛幡，小椟求香油。
庸衲资诳挂，良为先生羞。
后来跻两贤，几与逆祠侔。
扁堂失本旨，贻诮何时休。
盍归白而长，是正兹谬悠。

作者简介：台州临海人，字元若。深甫子。宁宗嘉泰二年进士。历知广德军、湖州，累官大理寺正。理宗宝庆元年知严州，有惠政。性淡荣利，潜心著述。有《密斋笔记》。